Áno, cez Lepšia.TV môžete sledovať programy v SD, HD aj FULL HD kvalite. Niektoré stanice dokonca vysielajú v kvalite 4K.
K vysielaniu vo Full HD kvalite používame ako jedni z mála kodek H.265, ktorý k dokonalému obrazu potrebuje minimálny dátový tok, a to 3 Mbit/s. V praxi to pre Vás znamená, že aj keď sledujete relácie vo Full HD kvalite, nezaťažujete tým svoje internetové pripojenie.
Kvalitu si môžete nastaviť pri vysielanom programe, keď stlačíte tlačidlo 0 na Vašom diaľkovom ovládači. V aplikácii či webovom prehliadači kliknite na nastavenie (ozubené koliesko) a zvoľte požadovanú kvalitu.
V PC odporúčame sledovať cez webový prehliadač. Pre väčšie pohodlie pri sledovaní Lepšia.TV, sme na kodeku H.264 nastavili HD kvalitu, aby ste si aj tu mohli obraz vychutnať.
Od 02/2024 novo umožňuje Lepšia.TV v najnovších verziách webových prehliadačov Chrome, Edge a Opera nastaviť kvalitu obrazu až na Full HD rozlíšení. Vaše obľúbené programy budú vďaka ostrejšiemu a detailnejšiemu obrazu vyzerať skvele. Podpora rozlíšenia Full HD je možná iba v prípade, že hardvér počítača podporuje dekodér HEVC.
Keď si na našich webových stránkach kliknete na odkaz so stanicami, informácie o najvyššej dostupnej kvalite vysielania nájdete pri každej z nich.